ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป
28 ธ.ค. 2558

แนวโน้มภาคบ่าย: ผันผวนในกรอบด้วยมูลค่าซื้อขายเบาบาง 
ตลาดหุ้นไทยปรับขึ้นเล็กน้อย ด้วยมูลค่าการซื้อขายที่ค่อนข้างเบาบางก่อนเข้าสู่ช่วงวันหยุดยาว ขณะการส่งออกของไทยในเดือนพ.ย. ยังหดตัวต่อเนื่องที่ 7.42% จากปีก่อน แสดงถึงเศรษฐกิจภายนอกที่ยังไม่ฟื้นตัว ส่วนการนำเข้าก็ปรับลดลงเช่นกันที่ 9.53% จากปีก่อน หลังการลงทุนภาคเอกชนฟื้นตัวช้า
มองว่าเม็ดเงิน LTF/RMF อาจจะต่ำกว่าที่คาดไว้ หลังครม. ออกมาตรการลดหย่อนภาษีกระตุ้นการใช้จ่ายระยะสั้นในช่วงเทศกาล อย่างไรก็ตามยังน่าลุ้นแรงซื้อจาก Window Dressing ในช่วงที่เหลือของปีนี้
คาด SET บ่ายนี้ ยังผันผวนในกรอบแคบๆ หลังแรงขายของต่างชาติลดน้อยลง มองกรอบวันนี้ที่ 1,280-1,295 จุด
กลยุทธ์ระยะสั้นเน้นหุ้นขนาดใหญ่ที่ราคาปรับตัวลงมาแรง และมีปันผลน่าสนใจ เช่น ADVANC และ INTUCH  
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,287.10 จุด เปลี่ยนแปลง +4.17 จุด มูลค่าการซื้อขาย 8,008 ล้านบาท
ยืนสลับบวกลบท่ามกลางบรรยากาศที่เงียบเหงา มูลค่าการซื้อขายเบาบาง คาดบ่ายตลาดทรงตัวแคบๆ โดยมีแนวต้านเป็น EMA-75 ของกราฟ 60 นาทีบริเวณ 1,290-1,295 จุด แนวรับ 1,280-1,277 จุด
 
SCN/7.20 
ราคายกตัวพร้อมสัญญาณซื้อจาก Modi. Sto. ที่วกขึ้นจากเขต Oversold แนวโน้มระยะสั้นดี “เก็งกำไร”แนวรับ 7.10 บาท  แนวต้าน 7.50-7.60 บาท Cut loss 7.00 บาท
 
BTS/8.90 
ค่อยๆ โค้งตัวขึ้นด้วยแรงซื้อที่เริ่มเข้ามาผลักดัน คาดว่าจะรีบาวด์ทดสอบ EMA-25 วันได้ “เก็งกำไร” แนวรับ 8.80 บาท แนวต้าน 9.05 บาท Cut loss 8.70 บาท
 
WHA/2.90 
แรงซื้อหนุน ขณะที่เครื่องมือก็ดูแข็งแรงขึ้นเรื่อยๆ คาดผ่านจุดต่ำไปแล้ว ได้เวลาของการฟื้นตัว “เก็งกำไร”แนวรับ 2.84 บาท แนวต้าน 3.00 บาท Cut loss 2.74 บาท
 
ตลาดอนุพันธ์
กลยุทธ์
S50H16/800.90
Long ยังไม่ได้ รอเปิดอีกครั้งที่ 798 จุด เป้าหมายทำกำไร 806 จุด ตัดขาดทุนหากหลุด 794 จุด
 
ADVANCH16/152.99
Long ยังไม่ได้ รอเปิดอีกครั้งที่ 152 บาท เป้าหมายทำกำไร 160 บาท ตัดขาดทุนหากหลุด 149 บาท
 
GFG16/18,510
Short ยังไม่ได้ รอเปิดอีกครั้งที่ 18,600 บาท เป้าหมายทำกำไร 18,480 บาท ตัดขาดทุนเหนือ 18,650 บาท
 
BRF16/1,357
Short ที่เปิดไว้ 1,384 บาท รอทำกำไร 1,350 บาท ปิดสถานะหากกลับมาเหนือ 1,380 บาท
 
USDZ15/36.04
Long ที่เปิดไว้ 36.03 บาท รอทำกำไร 36.10 บาท ตัดขาดทุนหากหลุด 36 บาท
 
อนุพันธ์เด่นเชิงเทคนิค
S50H16 / ราคาปิด 800.90 จุด เปลี่ยนแปลง +0.80 จุด
กราฟ 10 นาที แกว่งตัวออกด้านข้าง และเกิดสัญญาณลบเล็กน้อยในเครื่องมือ MACD แนวโน้มทรงตัวในกรอบ Sideways-Sideways Down รับ 796, 794 จุด ต้าน 804, 806 จุด